РЕШЕНИЕ НА КОМИСИЯТА
от 9 януари 2007 година
относно приемане на списъка с инспектори и средства за проверка на Общността в съответствие с член 28, параграф 4 от Регламент (ЕО) № 2371/2002 на Съвета за опазване и устойчива експлоатация на рибните ресурси в рамките на Общата политика в областта на рибарството
(2007/166/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 2371/2002 на Съвета от 20 декември 2002 г. за опазване и устойчива експлоатация на рибните ресурси в рамките на Общата политика в областта на рибарството (1), и по-точно член 28, параграф 4 от него,
като взе предвид списъка с определените от държавите-членки инспектори и средства за проверка на Общността,
като има предвид, че:
(1)
Член 6, параграф 2 от Регламент (ЕО) № 1042/2006 на Комисията от 7 юли 2006 г. за определяне на подробни правила за прилагането на член 28, параграфи 3 и 4 от Регламент (EО) № 2371/2002 на Съвета за опазване и устойчива експлоатация на рибните ресурси в рамките на Общата политика в областта на рибарството (2), предвижда, че въз основа на уведомленията от държавите-членки Комисията следва да приеме до 31 декември 2006 г. списък с инспектори, инспектиращи съдове, самолети и други средства за проверка, които са оторизирани да извършват инспекциите в съответствие с член 28, параграф 4 от Регламент (ЕО) № 2371/2002.
(2)
Необходимо е следователно да се приеме списъкът с инспекторите и средствата за проверка на Общността, който е предвиден в член 28, параграф 4 на Регламент (ЕО) № 2371/2002.
(3)
Мерките, предвидени в настоящото решение, са в съответствие със становището на Комитета за рибарство и аквакултури,
РЕШИ:
Член единствен
Списъкът с лицата и средствата за проверка в приложението се приема като списъка с инспекторите и средствата за проверка на Общността, които са оторизирани да извършват инспекциите по член 28, параграф 4 от Регламент (ЕО) № 2371/2002.
Съставено в Брюксел на 9 януари 2007 година.